ROMÂNIA

JUDEȚUL TIMIȘ

CONSILIUL LOCAL AL MUNICIPIULUI LUGOJ

**HOTĂRÂREA**

**privind exprimarea acordului pentru alipirea unor terenuri aparținând domeniului privat al municipiului Lugoj, concesionate pe seama societății GORUNELU ALEX S.R.L.**

Consiliul Local al Municipiului Lugoj;

Având în vedere referatul nr. 16/39243/(RU)39244 din 17.04.2024 al Primarului interimar al Municipiului Lugoj - inițiator al Proiectului de hotărâre;

Având în vedere Proiectul de hotărâre nr. 69 din 17.04.2024 privind exprimarea acordului pentru alipirea unor terenuri aparținând domeniului privat al municipiului Lugoj, concesionate pe seama societății GORUNELU ALEX S.R.L.;

Luând în considerare raportul de specialitate nr. 16/40253/(RU)40254 din 19.04.2024 întocmit de Direcția urbanism-patrimoniu;

Luând în considerare avizul nr. 42 din 29.04.2024 al Comisiei amenajarea teritoriului, administrarea patrimoniului, urbanism, servicii publice, protecția mediului și a celorlalte Comisii de specialitate ale Consiliului Local al Municipiului Lugoj;

Ținând cont de referatul Direcției urbanism-patrimoniu – Compartimentul urbanism și amenajarea teritoriului nr. 16/38506/(RU)38507 din 15.04.2024;

Luând în considerare cererea administratorului societății GORUNELU ALEX S.R.L. înregistrată în evidențele instituției noastre sub nr. 16/20545 din 29.02.2024;

Luând în considerare documentația de alipire a imobilelor înscrise în C.F. nr. 406787 Lugoj și în C.F. nr. 406788 Lugoj, întocmită de DOCAD 2013 S.R.L., înregistrată în evidențele instituției noastre sub nr. 16/38506/(RU)38507/A4 din 15.04.2024;

Ținând cont de Hotărârea Consiliului Local al Municipiului Lugoj nr. 50 din 28.03.2024 privind actualizarea suprafeţei de teren ce face obiectul contractului de concesiune nr. 54267 din 16.09.2014;

Având în vedere contractul de concesiune nr. 54267 din 16.09.2014, prelungit prin actul adițional nr. 1 și contractul de concesiune nr. 24377 din 10.03.2022;

În conformitate cu art. 4 alin. (1) și art. 6 din Legea nr. 18/1991 privind fondul funciar, republicată, cu modificările și completările ulterioare;

Luând în considerare art. 1 alin. (4), art. 24 alin. (1) şi (3) și art. 27 alin. (1) din Legea nr. 7/1996 a cadastrului şi publicităţii imobiliare, republicată, cu modificările şi completările ulterioare;

Văzând prevederile art. 18 lit. e), art. 127 alin. (1), art. 129, art. 130 alin. (1) lit. b) și art. 153 alin. (4) din Regulamentul de recepţie şi înscriere în evidenţele de cadastru şi carte funciară,aprobat prin Ordinul nr. 600/2023 al directorului general al Agenției Naționale de Cadastru și Publicitate Imobiliară;

Având în vedere dispozițiile art. 555 și art. 888 din din Legea nr. 287/2009 privind Codul civil, republicată, cu modificările și completările ulterioare;

În conformitate cu art. 87 alin. (5), art. 129 alin. (2) lit. c), art. 136, art. 139 alin. (3) lit. g) și art. 354 din Ordonanța de Urgență nr. 57/2019 privind Codul administrativ, cu modificările și completările ulterioare;

În temeiul dispoziţiilor art. 196 alin. (1) lit. a) şi art. 243 alin. (1) lit. a) din Ordonanța de Urgență nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E :**

**Art.1. -** Se însușește documentația de alipire a imobilelor înscrise în C.F. nr. 406787 Lugoj și în C.F. nr. 406788 Lugoj, întocmită de DOCAD 2013 S.R.L., anexă la prezenta hotărâre.

**Art.2.** - Se aprobă alipirea într-un imobil-teren, în suprafaţă totală de 3177 m.p, a imobilelor-terenuri, aparţinând domeniului privat al municipiului Lugoj, județul Timiș, situate în intravilanul municipiul Lugoj, astfel:

- imobil-teren în suprafață de 2183 m.p., categoria de folosință: curți construcții, înscris în C.F. nr. 406787 Lugoj (Nr. C.F. vechi: 9059), nr. cadastral 406787 (Nr. topografic: 3776-3777/12/1/1/2/3/2);

- imobil-teren în suprafață de 994 m.p., categoria de folosință: curți construcții, înscris în C.F. nr. 406788 Lugoj (Nr. C.F. vechi: 10110), nr. cadastral 406788 (Nr. topografic: 3776-3777/12/1/1/2/3/1).

**Art.3.** - Îndeplinirea prevederilor prezentei hotărâri se încredinţează Direcției urbanism - patrimoniu şi Direcţiei buget - cheltuieli.

**Art.4. -** Prezenta hotărâre se comunică:

- Instituţiei Prefectului, Judeţul Timiş;

- Primarului interimar al Municipiului Lugoj;

- Direcţiei administraţie publică locală;

- Direcţiei buget - cheltuieli;

- Direcției urbanism - patrimoniu;

- S.C. GORUNELU ALEX S.R.L.

- S.C. DOCAD 2013 S.R.L.;

- Biroului de Cadastru şi Publicitate Imobiliară;

- Comisiilor de specialitate ale Consiliului Local.

PREȘEDINTE DE ȘEDINȚĂ CONTRASEMNEAZĂ

Adrian-Doru Serendan SECRETARUL GENERAL AL MUNICIPIULUI

Dan Ciucu

**Nr. 67 din 29.04.2024**

|  |  |  |
| --- | --- | --- |
| 1. | Total consilieri locali | 19 |
| 2. | Total consilieri prezenți | 13 |
| 3. | Număr voturi pentru | 13 |
| 4. | Număr voturi împotrivă | - |
| 5. | Abțineri | - |
| 6. | Adoptarea hotărârii s-a făcut cu | majoritate absolută |